**Ministru kabineta noteikumu projekta "Grozījumi Ministru kabineta 2012. gada 11. decembra noteikumos Nr. 867 "Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam"" sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | 2019. gada 13. aprīļa grozījumi Likumā par budžetu un finanšu vadību nostiprināja Datu valsts inspekcijas (turpmāk – inspekcija) neatkarības tiesības budžeta pieprasījumu sagatavošanā. Projekts precizē kārtību, kādā iesniedz inspekcijas pieteikumus prioritārajiem pasākumiem, un nosaka inspekcijas tiesības izteikt viedokli Ministru kabinetā.  Saskaņā ar likumu "Grozījumi likumā "Par tiesu varu"" (Nr. 1310/Lp12), projektā svītrojamas norādes par zemesgrāmatu nodaļu kā patstāvīgu rajona (pilsētas) tiesas struktūrvienību.  Projekts stājas spēkā vispārējā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Saskaņā ar Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – datu regula) 52. panta 6. punktu katra dalībvalsts nodrošina, lai katra uzraudzības iestāde būtu pakļauta tādai finanšu kontrolei, kas neietekmē tās neatkarību, un lai tai būtu atsevišķs publisks gada budžets, kas var būt daļa no kopējā valsts budžeta.  2018. gada 5. jūlijā stājās spēkā Fizisko personu datu apstrādes likums, kura 3. panta pirmajā daļā ir noteikts, ka inspekcija ir Ministru kabineta pārraudzībā esoša tiešās pārvaldes iestāde, kas ir datu uzraudzības iestāde datu regulas izpratnē un pilda datu regulā un šajā likumā noteiktos uzdevumus datu apstrādes jomā. Tā paša likuma 3. panta piektajā daļā ir noteikts, ka Ministru kabinets institucionālo pārraudzību īsteno ar tieslietu ministra starpniecību. Pārraudzība neattiecas uz inspekcijai noteikto uzdevumu un tiesību īstenošanu, kā arī inspekcijas iekšējās organizācijas jautājumiem, tostarp iekšējo normatīvo aktu izdošanu, uzziņas sagatavošanu un lēmumiem, kuri attiecas uz inspekcijā nodarbinātajiem (piemēram, lēmumiem par nodarbināto pieņemšanu un atbrīvošanu no amata, pārcelšanu un tās saskaņošanu, nosūtīšanu komandējumā, disciplinārlietu ierosināšanu, izskatīšanu un disciplinārsodu piemērošanu).  2018. gada 28. novembrī stājās spēkā likums "Grozījumi likumā "Par tiesu varu"", ar kuru no 2019. gada 1. jūnija zemesgrāmatu nodaļu tiesneši tiks integrēti rajona (pilsētas) tiesas sastāvā un zemesgrāmatu nodaļas kā patstāvīgas rajona (pilsētas) tiesas struktūrvienības tiks likvidētas. Attiecīgi no Ministru kabineta 2012. gada 11. decembra noteikumiem Nr. 867 "Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam" (turpmāk – MK noteikumi) svītrojamas norādes par zemesgrāmatu nodaļu kā patstāvīgu rajona (pilsētas) tiesas struktūrvienību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1) Lai nodrošinātu inspekcijas tiesības piedalīties sava budžeta sagatavošanas un apstiprināšanas procesā pēc Fizisko personu datu apstrādes likuma un datu regulas nosacījumu stāšanās spēkā, ir nepieciešams veikt grozījumus normatīvajos aktos, kas noteic kārtību valsts budžeta līdzekļu pieprasīšanai, nosakot inspekcijai tos pašus izņēmumus un tiesības, kas ir pārējām MK noteikumos jau iekļautajām neatkarīgajām iestādēm.  Līdz ar 2019. gada 3. aprīļa grozījumiem Likumā par budžetu un finanšu vadību (stājās spēkā 2019. gada 13. aprīlī), uz inspekciju attiecina visus statusa izņēmumus un tiesības budžeta sagatavošanas un izskatīšanas procesā, kas ir paredzētas neatkarīgajām iestādēm.  2) Saeima 2018. gada 25. oktobrī pieņēma likumu "Grozījumi likumā "Par tiesu varu"" (Nr. 1310/Lp12), ar kuru no 2019. gada 1. jūnija tiek īstenota zemesgrāmatu nodaļu tiesnešu integrācijas reforma. Tādējādi ar 2019. gada 1. jūniju zemesgrāmatu nodaļu tiesneši tiks integrēti rajona (pilsētas) tiesas sastāvā un zemesgrāmatu nodaļas kā patstāvīgas rajona (pilsētas) tiesas struktūrvienības tiks likvidētas. Attiecīgi no MK noteikumiem svītrojamas norādes par zemesgrāmatu nodaļu kā patstāvīgu rajona (pilsētas) tiesas struktūrvienību. Saskaņā ar atbalstītām likuma izmaiņām turpmāk tiesību nostiprināšana būs piekritīga rajona (pilsētas) tiesai. Tādējādi priekšlikumi par prioritāriem pasākumiem attiecīgās funkcijas nodrošināšanai turpmāk būs iekļaujami rajonu (pilsētu) tiesu priekšlikumos par prioritāriem pasākumiem. |
| 3. | Projekta izstrādē iesaistītās institūcijas un publiskas personas kapitālsabiedrības | Tieslietu ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts skar valsts pārvaldē esošos darbiniekus – Tieslietu ministrijā un inspekcijā, precizējot procedūras maksimāli pieļaujamā valsts budžeta izdevumu kopējā apjoma noteikšanā. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
|  |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
|  |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav nepieciešama, jo projekts skar tikai valsts pārvaldē (Tieslietu ministrijā, inspekcijā, Finanšu ministrijā) strādājošos, nenozīmīgi mainot procedūras maksimāli pieļaujamā valsts budžeta izdevumu kopējā apjoma noteikšanā. |
| 2. | Sabiedrības līdzdalība projekta izstrādē | Sabiedrības līdzdalība nav nepieciešama. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Tieslietu ministrija un inspekcija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Valsts pārvaldes vai pašvaldību institucionālā sistēma netiek mainīta. Jaunas iestādes vai jaunas struktūrvienības netiek veidotas, nav paredzēts likvidēt esošās institūcijas, nav paredzēts reorganizēt esošās institūcijas. |
| 3. | Cita informācija | Nav. |

Iesniedzējs:

Ministru prezidenta biedrs,

tieslietu ministrs Jānis Bordāns

*Štrassere 67036739*

*Ilze.Strassere@tm.gov.lv*